recursal/SuperWikiNEXT-32B huggingface dataset:
**טייסת 7** הייתה יחידה של חיל האוויר הדרום אפריקאי ששירתה במלחמת העולם השנייה ובדרום אפריקה בין השנים 1951–1992. במהלך המלחמה לחמה במדבר המערבי ובים האגאי, איטליה וציילון. הטייסת לא הייתה פעילה מסוף המלחמה ועד 1951. הוקמה מחדש לשתי תקופות של שירות פעיל עד 1992 ואז פורקה בפעם האחרונה.

היסטוריה
--------

טייסת 7 הוקמה כיחידה של חיל האוויר הדרום אפריקאי ב־12 בינואר 1942 בתחנת האוויר זווארטקופ. צוידה במטוסי הרווארד ומוהוק ומפקדה היה דאגלס לופטוס. באפריל 1942 צוידה מחדש בהוריקן Mk Is ואז הועברה למצרים. מיולי 1943 ועד לסיום המלחמה באפריקה הטייסת צוידה בספיטפייר Mk Vs והוטלה עליה משימת ליווי שיירות ומשימות יירוט מטוסי קרב.

ב-10 בספטמבר 1943 הוזמנו לקפריסין שישה טייסים ודקוטה DC-3 עם צוות קרקע להקים בסיס מתקדם שיספק כיסוי אווירי לפלישה המתוכננת לאיי הדודקנס. התברר כי הכוונה הראשונית הייתה כי הטייסת, המורכבת משישה מטוסי ספיטפייר, תהווה כיסוי אווירי לקראת הפלישה המתוכננת. ב-13 בספטמבר הצטרפו לטייסת שני ספיטפיירס נוספים וכולם פעלו מהאי קוס. מאוחר יותר הצטרפו אליהם טייסת 74 מחיל האוויר המלכותי, אך התקפות הלופטוואפה על קוס פגעו קשות בשדות התעופה הפרימיטיביים ולאחר לחימה אווירית אינטנסיבית נותר בטייסת ב-1 באוקטובר רק ספיטפייר אחד שמיש. ב-3 באוקטובר החלו נחיתות גרמניות ואנשי ה-SAAF נאלצו לברוח בכל דרך אפשרית - חלקם עברו לטורקיה בסירות קטנות ואחרים פונו חזרה למצרים עם כוחות היבשה הנסוגים של בעלות הברית. עד לכינוס מחדש במצרים איבדה הטייסת שישה קצינים שנהרגו או נעדרו ו-15 בעלי דרגות מש"ק, במחיר של 12 מטוסי אויב שהופלו. הטייסת נשארה במצרים כמה חודשים, ובאפריל 1944, כשהיא מצוידת בספיטפייר Mk lXs, הצטרפה שוב לגף מספר 7 באיטליה.

לאחר כניעת הכוחות הגרמניים באיטליה נשלחה הטייסת למזרח הרחוק, אך המלחמה במזרח הסתיימה לפני שניתן היה לפעיל את הטייסת. לאחר מכן חזרה לציילון ומשם לדרום אפריקה. הטיסות פורקה ב-10 בספטמבר 1945.

הטייסת עברה רפורמה בתחנת האוויר יסטאפלט באוגוסט 1951 והייתה מצוידת במטוסי הרווארד. פוזרה שוב ב-1959. הוקמה פעם נוספת ביאנגספילד ב-1 באוגוסט 1961 ומאוחר יותר עברה ליסטאפלט ב-1969. הטייסת קיבלה את Impala Mk Is. בשנת 1977 הועברה לשדה התעופה הבינלאומי של קייפטאון וב-1978 הוא הועברה שוב ל-AFB לנגבנוונג ול-AFB פיטסבורג. הטייסת פורקה בדצמבר 1992.

הערות שוליים
------------


1. ↑  "7 SQUADRON IN WORLD WAR II (PART 1: 1942) - Robinson - Scientia Militaria - South African Journal of Military Studies". *journals.ac.za*.
2. ↑  Shores, C; Williams C. *Aces High: A Tribute to the Most Notable Fighter Pilots*. Grub Street. ISBN 1-898697-00-0.
3. ↑  Dyason, Anton. "7 Squadron". IPMS SA Media Group. אורכב מ-המקור ב-2 באפריל 2012. נבדק ב-8 בספטמבר 2011. `{{cite web}}`:  (עזרה)
4. ↑  "POST WAR HISTRORY OF NO. 7 SQUADRON (PART 3) - Robinson - Scientia Militaria - South African Journal of Military Studies". *journals.ac.za*.
הרב **בנימין מרדכי נבון** (תקמ"ח, 1788 - ה' בטבת תרי"ב, 28 בדצמבר 1851) היה רב ומקובל ארץ-ישראלי.

חייו
----

נולד בירושלים, לאפרים נבון ממשפחת נבון הירושלמית, צאצא לרב יונה נבון (מחבר "נחפה בכסף" ו"גט מקושר") ולאמו אלישבע בת הרב חיים מונדובי. רעייתו הראשונה ובניהם נפטרו, אירוע שהותיר עליו רושם עז אשר מצא את ביטויו בספרו "בני בנימין וקרב איש" משנת תרל"ה (1875). בתקפ"ח (1828), נשא בנישואים שניים את אמו של הרב יעקב שאול אלישר, 4 שנים לאחר פטירת בעלה הראשון.

הרב נבון שימש ראב"ד בירושלים ועמד בראש כמה ישיבות בהן ישיבת המקובלים בית אל, ישיבת בית אהרון קצין (יחד עם קרובו, הראשון לציון הרב יהודה נבון), ישיבת חסד לאברהם ובנין שלמה.

בשנת תר"ט (1849) מונה לתפקיד עוזרו של הראשון לציון הרב יצחק קובו ולמעשה הועברו אליו הסמכויות המנהליות של הראשון לציון.

הרב נבון נפטר בירושלים ונקבר ב"חלקת הרבנים", בבית הקברות בהר הזיתים. לימים נקבר לצדו בנו החורג - הראשון לציון הרב יעקב שאול אלישר.

### יצירתו

ספרו **בני בנימין וקרב אי"ש** נדפס לראשונה על ידי הרב אלישר בשנת תרל"ה בצירוף תשובותיו שלו. בספר נדפסו גם תשובות מרבנים נוספים, ובהם הרב שמואל סלנט.

לקריאה נוספת
------------

* משה דוד גאון, **יהודי המזרח בארץ ישראל**, כרך שני**, ירושלים תרצ"ח, עמ' 451-450**

קישורים חיצוניים
----------------

* בנימין מרדכי נבון, באתר "החכם היומי"
* בנימין מרדכי נבון, דף שער בספרייה הלאומית

הערות שוליים
------------

1. ↑  תלמיד הרב חיים בן עטר [דרוש מקור] וראש ישיבת כנסת ישראל. נפטר בירושלים בי"ב בטבת תקכ"ה.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007523169805171
* LCCN: nr92006663
* WorldCat (עם LCCN): nr92-006663

 |
יריב נחשון
**יריב נחשון** הוא איש מחשבים העוסק במסחר מקוון באינטרנט. המייסד והבעלים של אתר פלונטר. התפרסם בעקבות מחאות צרכניות שהוביל בעבר.

ביוגרפיה
--------

בשנת 1999 החל נחשון במחאת אינטרנט שקראה לבזק ליצור תעריף מיוחד לגולשי האינטרנט. רבים מגולשים נאלצו להתקשר לספק שירותי אינטרנט בשיחת טלפון רגילה באמצעות מודם קווי, והתעריף הרגיל לשיחת טלפון, שבו חויבו, ייקר מאוד את ההתקשרות לספק אינטרנט. בעקבות קריאתו של נחשון נערכה שביתה שבמסגרתה עשרות אלפי משתמשים התנתקו מהאינטרנט וביום השביתה נרשמה ירידה של 15% בכמות פעילות הגלישה בישראל. ועדת הכספים של הכנסת דרשה מבזק להציע לגולשים פתרון וכך היה.

נחשון היה פעיל בנושאי תקשורת סלולרית בישראל, המהווה אוליגופול. פעלתנות צרכנית זו קוראת לאנשים לכבות את הטלפון הסלולרי שלהם או להפחית בכמות השיחות ליום אחד כל חודש תחת הכותרת "יום ללא סלולרי", ומטרותיה הן ביטול דמי הקישוריות והחלת ניידות מספרים בין חברות סלולריות 

החל מאמצע ינואר 2007 אתר "נזק" משתתף במאבק של רוכבי כלי הרכב הדו גלגליים למען הורדת תעריפי הביטוח שעלו כתוצאה מ"הסכם החצייה" שבו נקבע כמה תשלם כל חברת ביטוח של שני כלי רכב שמתנגשים אחד בשני.

בשנת 2009 החל אתר "נזק" להתעסק ביצירת מודעות והגברת האכיפה של חוק למניעת העישון במקומות ציבוריים והחשיפה לעישון.

נחשון נבחר לאחד מרשימת עשרת "אנשי השנה הנכונים" של מגזין TheMarker בדצמבר 2005.

בספטמבר 2012, יריב נחשון ואתר נזק החלו לפעול לאישור נסיעה של כלים דו-גלגליים על נתיבי תחבורה ציבורית. בתאריך 19 באוגוסט 2015, הפעילות נשאה פרי וחלה התקדמות משמעותית, עת פרסמה המשטרה כי לא תאכוף נסיעה של כלים דו-גלגליים על נת"צ (נתיבי תחבורה ציבורית).

קישורים חיצוניים
----------------

* אתר האינטרנט הרשמי של יריב נחשון
* כתבה על צרכנות ומחאה מקוונת - דה מרקר 2006
* ביוב זורם ביפו - פורטל יפו - מאי 2010
* המנוי תמיד זמין, באתר הארץ, 9 ביוני 2005
* דאר זבל זה מפרנס 35 ילדים!!!!!, באתר nrg‏, 20 בנובמבר 2005
* נופר סיני, יריב ראוי, באתר הארץ, 21 באפריל 2006
* פעילות לאישור נסיעה על נת"צ באתר NEZEQ
* קובי ליאני‏, פרסום ראשון: תותר נסיעת רכבי דו-גלגלי בנת"צ, באתר וואלה!‏, 19 באוגוסט 2015
* הקמת חברה ישראלית לפיתוח מדפסות תלת מימד Something3D - כלכליסט 7 ביולי 2013

הערות שוליים
------------

1. ↑
2. ↑

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"יריב נחשון"**.
**צ'ארלס "צ'ארלי" ניקולאס** (באנגלית: **Charles "Charlie" Nicholas**; נולד ב-30 בדצמבר 1961) הוא כדורגלן עבר סקוטי.

ביוגרפיה
--------

ניקולאס החל את הקריירה שלו בסלטיק, וערך את הופעת הבכורה שלו ב-1980. בסיום עונת 1980/1981 הוא זכה בתואר כדורגלן השנה הצעיר של התאחדות שחקני הכדורגל. הוא הצטיין בעונת 1982/1983 שבמהלכה הבקיע שערים רבים, והוביל את סלטיק לזכייה באליפות שנייה ברציפות. הוא זכה עם המועדון בגביע הליגה הסקוטי ב-1983, ובאותה שנה נבחר לכדורגלן השנה הסקוטי.

ביוני 1983 הוא עבר לארסנל תמורת 800,000 לירות שטרלינג. הוא לא הגשים את הציפיות הרבות שתלו בו, וסגנון חייו בלונדון העסיק את הצהובונים פעמים רבות, ואף זיכה אותו בכינוי "צ'ארלי שמפניה"; הוא הבקיע 11 שערים בלבד בעונתו הראשונה. בעונה שלאחר מכן הוא כמעט ולא הצליח להבקיע מעל 10 שערים. למרות זאת הוא נבחר לשחקן השנה של האוהדים ב-1984. למרות שהבקיע את שני השערים בניצחון 2 - 1 על ליברפול בגמר גביע הליגה של 1987, הוא הפסיד את מקומו בהרכב לטובת אלן סמית' בתחילת עונת 1987/1988.

בסך הכל הוא הבקיע 54 שערים ב-184 משחקים עבור ארסנל לפני שהועבר לאברדין בינואר 1988 תמורת 400,000 לירות שטרלינג, שם הפגין יכולת יותר טובה ביחס לתקופה שבה שיחק בארסנל, וזכה שם בגביע הסקוטי ובגביע הליגה הסקוטי ב-1990. הוא חזר לסלטיק ב-1990, ובתום חמש עונות שבהן הבקיע שערים רבים הצטרף למועדון קלייד. הוא שיחק שם במשך עונה אחת, ובסופה הודיע על פרישתו מכדורגל.

ניקולאס ייצג את סקוטלנד בשישה משחקים של הנבחרת עד גיל 21 ובארבעה משחקים של נבחרת הנוער. הוא השתתף ב-20 משחקים של נבחרת סקוטלנד הבוגרת, והבקיע בהם חמישה שערים.

לאחר פרישתו הוא עבד בתפקיד פרשן ספורט בתוכנית "Soccer Saturday" של סקיי ספורט ניוז, וכבעל טור במשרה חלקית.

לקריאה נוספת
------------

* טוני מת'יוס, WHO'S WHO OF ARSENAL (עמודים 215 - 216), מיינסטרים, 2007 (מסת"ב 1-84596-232-X)

קישורים חיצוניים
----------------

* פרופיל, באתר Transfermarkt
* פרופיל, באתר National Football Teams
* פרופיל, באתר FootballDatabase.eu

הערות שוליים
------------

1. ↑  כתבה ב-BBC ספורט
2. ↑  מידע באתר הרשמי של ארסנל
3. ↑  מידע באתר הרשמי של ארסנל

| **נבחרת סקוטלנד – מונדיאל 1986** |
| --- |
| 1 לייטון • 
2 גוג • 
3 מלפס • 
4 סונס • 
5 מקליש • 
6 מילר • 
7 סטראכן • 
8 אייטקן • 
9 בנון • 
10 בלט • 
11 מקסטיי • 
12 גורם •
13 ניקול • 
14 נאריי •
15 אלביסטון •
16 מקאבני •
17 ארצ'יבלד •
18 שארפ •
19 ניקולס •
20 סטורוק •
21 קופר •
22 ראף •
מאמן: פרגוסון | סקוטלנדסקוטלנד |
**אלתית כסופה** (שם מדעי: ***Oncorhynchus kisutch***) הוא מין של דג ממשפחת הסלמוניים החי בצפון האוקיינוס השקט.

מאפיינים
--------

לדג האלתית ישנם קשקשים כסופים בצעירותם ובגרותם המוקדמת, אז הם חיים בים. הם בעלי סנפירים וזנב כחולים כהים וגב בצבע כחול-אפרפר מנומר בנקודות שחורות. במהלך התבגרותם וכניסתם למים מתוקים הם מפתחים גיבנת בגבם, חוטם הפונה מטה ולסת תחתונה הפונה מטה וארוכה יותר וצבעם הופך לאדום-זהוב וצורת הסנפיר משתנית לצורה קשתית. הנקבות מזכירות את הזכרים אך כהות יותר. אורך הדגים מגיע ליותר מ-100 ס"מ ומשקלם 3.5-5 ק"ג אך לעיתים נמצאים פרטים ששוקלים מעל 16 ק"ג.

דגי האלתית (בלעז סלמון) מיוחדים בעיקר בגלל נדידתם הארוכה מהים לעבר הנהרות בהם בקעו. תפוצתם הימית היא בצפון האוקיינוס השקט משני עבריו, מיפן עד ים ברינג במזרח ומאלסקה עד מפרץ מונטריי בקליפורניה במערב. הם גם הופצו בידי האדם לכל הימות הגדולות ולעוד כמה אגמים בארצות הברית ונמצאו גם במימי דנמרק ונורווגיה, שם הם כנראה נמלטו מחוות דגים.

הדגים הצעירים בוקעים מביציהם בנהרות וניזונים בתחילה מפלנקטון וחרקים. כשהם בוגרים יותר הם נודדים במורד הנהרות והמפלים לעבר הים ושם ניזונים מדגים קטנים יותר. בתחילת עונת הרבייה הם חוזרים לנהרות בהם נולדו ומנסים להתרבות שם. מאמץ הנדידה, הרעב, המחלות ומאות הטורפים גורמים להתשתם ולמותם של כמעט כל הדגים המתרבים. דגים אלה מהווים מזון מרכזי למגוון בעלי חיים באמריקה (בעיקר של דובי גריזלי) וגם של כמה שבטי אינדיאנים.

דגים אלה נפגעו מאוד מדיג, מחלות וקשיים בהגעה לאזורי רבייתם ואוכלוסייתם פחתה.

קישורים חיצוניים
----------------

ויקישיתוף מדיה וקבצים בנושא **אלתית כסופה** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* FB
* ADW
* ITIS
* NCBI
* GBIF
 |

* אלתית כסופה, באתר אנציקלופדיה בריטניקה (באנגלית)

הערות שוליים
------------



|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007283909905171
* LCCN: sh85027767

 |
**עיסא עבדוליי סאלו** (בצרפתית: **Issah Abdoulaye Salou**; נולד ב-4 בפברואר 1999 בגאנה) הוא כדורגלן ניז'רי המשחק בעמדת הקשר בקבוצת ראנס מליגת העל הדנית ובנבחרת ניז'ר.

קריירת מועדונים
---------------

ניז'ר גדל במחלקת הנוער של ספורטינג קלאב אקרה. בשנת 2019 חתם בראנס מליגת העל הדנית. ב-8 ביולי 2020 ערך את הופעת הבכורה שלו במועדון, בניצחון 1–3 על אסביירג במסגרת המחזור ה-32 בליגה לעונת 2019/2020. זו הייתה הופעתו היחידה בעונה זו. ב-1 בפברואר 2021 הושאל למשך חצי עונה ליאמרבוגט מהליגה הדנית השלישית, וערך במדיה 16 הופעות ליגה.

קריירה בינלאומית
----------------

ב-10 באוקטובר 2020 ערך סאלו את הופעת הבכורה שלו בנבחרת ניז'ר, בניצחון 0–2 על נבחרת צ'אד במשחק ידידות.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams

הערות שוליים
------------

1. ↑  Issah Salou skaber glæde i Ghana באתר הרשמי של ראנס (בדנית)

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"עיסא סאלו"**.
**בזדאויפלו**  (מהונגרית: **Bözödújfalu**; ברומנית: **Bezidu Nou**, בֶּזִידוּ נוֹאוּ) היה כפר בטרנסילבניה אשר הוצף באופן יזום בשנת 1989.

היסטוריה
--------

טרם מלחמת העולם השנייה, שימש הכפר כמרכז של שומרי השבת, תנועה דתית של נוצרים אשר שמרו את חוקי ההלכה היהודית. בשנת 1867 רבע מתוך 700 תושבי הכפר היו שייכים לתנועה. בסוף המאה ה-19 התגיירו חלקם על ידי רבנים אורתודוקסים מבודפשט ויששכר דוב קהאן. לאחר הגיור התפצלה הקהילה שומרת ההלכה בכפר לשתי קבוצות, הראשונה יהודית, שנקראה "קהילת גרים, קהל ישורון, בוזודויפאלו", והשנייה של שומרי שבת שלא גוירו כהלכה.

במהלך מלחמת העולם השנייה רבים מחברי הקהילה נרצחו על ידי הנאצים ובשנת 1944 נשלחו רובם לגטו בעיירה טרגו מורש. 

בשנת 1989 בתקופת השלטון של ניקולאה צ'אושסקו הוצף הכפר באופן יזום למטרות בניית הסכר שיועד למנוע שיטפונות באזור. ההצפה הייתה חלק מתוכנית רחבה יותר של הצפות כפרים, אולם התוכנית בוטלה לאחר נפילת שלטון צ'אושסקו כחודש לאחר הצפת בזדאויפלו.

כיום נותרו באזור רק שני בתים מהכפר וכן שאריות של בית הקברות היהודי.

קישורים חיצוניים
----------------

ויקישיתוף מדיה וקבצים בנושא **בוזודויפאלו** בוויקישיתוף
* שי פוגלמן, סיפורה של קהילת שומרי השבת שבטרנסילבניה. היהדות פקפקה בהם, אך בשואה נגזר דינם, הארץ, 28 באפריל 2011
* בזידו נואו (רומניה), דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007467598505171
* GND: 4575638-7
* LCCN: n2002094527
* VIAF: 149120078
* WorldCat (עם VIAF): 149120078

 |
**אֵלָתִיִּים** (שם מדעי: Anacardiaceae) היא משפחה של צמחים בעלי פרחים, המונה 82 סוגים, רבים מהם חשובים לחקלאות. הפירות של משפחה זו כולם בתי-גלעין (לפרי גלעין יחיד ומרכזי, סביבו בשר הפרי וסביבו הקליפה). מינים חשובים במשפחה כוללים את האלה הארצישראלית, אלת הבטנה (פיסטוק), קשיו, מנגו ואוג. השרף של העצים האלה מכונה "מסטיקא".

תפוצה
-----

האלתיים נפוצים בעיקר באמריקה הטרופית, אפריקה, אירופה, אמריקה הצפונית, והודו.

בישראל
------

בישראל המשפחה מיוצגת על ידי שלושה סוגים: האלה, המונה 4 מינים (אלה ארצישראלית, אלת המסטיק, אלה אטלנטית ואלת הכלאיים); האוג המונה שלושה מינים (אוג הבורסקאים, אוג מחומש ואוג קוצני); והפלפלון המונה שני מינים (פלפלון דמוי אלה ופלפלון רך).

קישורים חיצוניים
----------------

ויקישיתוף מדיה וקבצים בנושא **אלתיים** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* ITIS
* NCBI
* GBIF
* IPNI
* Tropicos
 |

* אלתיים, באתר אנציקלופדיה בריטניקה (באנגלית)
* משפחת האלתיים באתר צמח השדה

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007294741905171
* BnF: cb122677370 (data)
* LCCN: sh85004740
* LNB: 000330493

 |
**עיסא סיסוקו** (בצרפתית: **Issa Cissokho**; נולד ב-23 בפברואר 1985) הוא כדורגלן סנגלי-צרפתי המשחק בעמדת המגן.

קריירה
------

סיסוקו התחיל את הקריירה שלו בקבוצת לוהאן-סיוסו וכבר בגיל צעיר הצטרף לקבוצה הבוגרת. בקיץ 2003 חתם בגנגאן ושיחק בקבוצת הנוער שלה. אחרי שנתיים חתם בבלו ולאחר מכן שיחק גם בקרקפו.

ביוני 2010 סיסוקו חתם בנאנט מהליגה השנייה בצרפת. ב-15 באפריל 2011 סיסוקו ערך את הופעת הבכורה שלו בקבוצה במשחק ליגה נגד דיז'ון. שבוע לאחר מכן, סיסוקו כבש את שער הבכורה שלו בקבוצה במשחק הליגה נגד נים.

ב-20 ביולי 2015 סיסוקו חתם בגנואה מהסרייה א'. ב-27 בינואר 2016 הושאל לבארי עד לסיום העונה.

ב-1 בפברואר 2017 סיסוקו חזר לצרפת וחתם באנז'ה. בסיום עונת 2017/2018 שוחרר מהמועדון.

ב-30 באוקטובר 2018 סיסוקו חתם במכבי פתח תקווה.

את עונת 2019/2020 התחיל כשחקן חופשי ובינואר 2020 חתם בשולה.

סיסוקו הוא בן למהגרים מסנגל, לכן היה רשאי לייצג את הנבחרת הסנגלית. ב-7 בספטמבר 2013 הוא ערך את הופעת הבכורה שלו בנבחרת בניצחון 0–1 נגד אוגנדה. לזכותו של סיסוקו, 3 הופעות בנבחרת.

קישורים חיצוניים
----------------

ויקישיתוף מדיה וקבצים בנושא **עיסא סיסוקו** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר National Football Teams
* פרופיל, באתר FootballDatabase.eu

הערות שוליים
------------

1. ↑  מאור רחמני, ‏פ"ת החתימה את עיסא סיסוקו עד לתום העונה, באתר ONE‏, 30 באוקטובר 2018

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"עיסא סיסוקו"**.
בעקבות כרזת יום העצמאות, החל משנת ה'תש"ע החל יד ושם תחרות עיצוב **כרזה לזכר השואה**. התחרות נקראת "מעצבים זיכרון". הכרזה נבחרת לקראת יום הזיכרון לשואה ולגבורה. 

לרשות המתמודדים עומד אוסף החפצים והתמונות של יד ושם. על הכרזה מופיע דימוי חזותי המתקשר למושגי השואה, ובנוסף הכתובת "יום הזיכרון לשואה ולגבורה X" כאשר X היא השנה העברית וסמליל יד ושם ומשרד ההסברה.

בסיום התחרות נקבעים גם מקומות שני ושלישי ולעיתים גם כאלו הראויות לשבח.

הכרזות
------

* כרזת יום השואה ה'תש"ע-2010עיצוב: נמרוד בר - אוןכרזת יום השואה ה'תש"ע-2010  
עיצוב: נמרוד בר - און
* כרזת יום השואה ה'תשע"א-2011עיצוב: אדווה לוטטיכרזת יום השואה ה'תשע"א-2011  
עיצוב: אדווה לוטטי
* כרזת יום השואה ה'תשע"ב-2012עיצוב: דוריאל רימרכרזת יום השואה ה'תשע"ב-2012  
עיצוב: דוריאל רימר
* כרזת יום השואה ה'תשע"ג-2013עיצוב: דעה גלעדיכרזת יום השואה ה'תשע"ג-2013  
עיצוב: דעה גלעדי
* כרזת יום השואה ה'תשע"ד-2014כרזת יום השואה ה'תשע"ד-2014
* כרזת יום השואה ה'תשע"ה-2015כרזת יום השואה ה'תשע"ה-2015
* כרזת יום השואה ה'תשע"ו-2016כרזת יום השואה ה'תשע"ו-2016
* כרזת יום השואה ה'תשע"ז-2017כרזת יום השואה ה'תשע"ז-2017
* כרזת יום השואה ה'תשע"ח-2018כרזת יום השואה ה'תשע"ח-2018
* כרזת יום השואה ה'תשע"ט-2019כרזת יום השואה ה'תשע"ט-2019
* כרזת יום השואה ה'תש"ף-2020כרזת יום השואה ה'תש"ף-2020

ראו גם
------

* כרזת יום העצמאות

קישורים חיצוניים
----------------

* 

* אתר האינטרנט הרשמי של כרזת יום השואה
**אלתית מרמורטוס** או **סלמון מרמורטוס** (שם מדעי: ***Salmo marmoratus***) היא מין של דג מאכל ממשפחת הסלמוניים החי רק בכמה נהרות ונחלים בקרבת הים האדריאטי שבים התיכון, באיטליה, סלובניה, קרואטיה, בוסניה והרצגובינה ומונטנגרו, כשהוא כנראה נכחד מאלבניה. לעיתים טועים בינו לבין קרובו לסוג, טרוטה חומה.

מאפיינים
--------

סלמון זה הוא קרוב של האלתית האטלנטית, והוא בעל גוונים כסופים עם גוון שיש והוא בעל גוף ארוך וראש ארוך שמהווה 20 עד 25% מאורך הגוף. הבטן בהירה והעיניים גדולות. צבע הסלמון משתנה בהתאם לסביבה. הסלמונים מגיעים לאורך ממוצע של 30 עד 70 סנטימטרים, אך נמצאו כבר פרטים באורך 120 סנטימטרים ומשקל 30 ואף 50 קילוגרם. הסלמונים מגיעים לבגרות מינית בגיל 3 עד 4 שנים.

הם אוכלי דגים בעיקרם הטורפים דגים קטנים או חסרי חוליות שוכני קרקעית. הסלמון מצוי לרוב בנהרות חמימים לאורך דרום אירופה, אך יימצא לעיתים גם בנהרות קרים ומהירים יותר. הוא נפגע מהקמת סכרים, מזיהומי נהרות ומדיג יתר, אך לא מצוי בסכנה.

קישורים חיצוניים
----------------

ויקישיתוף מדיה וקבצים בנושא **אלתית מרמורטוס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* FB
* ITIS
* NCBI
* GBIF
 |

הערות שוליים
------------

1. ↑  אלתית מרמורטוס באתר הרשימה האדומה של IUCN
**עיסא** (בערבית: **عيسى**) היא עיירה בצפון-מרכז בחריין.

אטימולוגיה
----------

העיר נקראת על שם עיסא אבן סלמאן אאל ח'ליפה, שליט בחריין מ-1961 עד 1999.

היסטוריה
--------

עיסא הייתה אחת משתים עשרה הרשויות המקומיות של בחריין, לאחר שהתפצלה ממינטאקה אל ווסטה בשנת 1988. ב-2002 אורגנו מחדש שתים עשרה הרשויות לתוך חמישה מחוזות ונכון לשנת 2021 עיסא היא חלק ממחוז הבירה.

עיסא מורכבת בעיקר מווילות חדשות ותושבים אמידים, ומשמשת כמקום מושבם של רבים מבני המעמד הבינוני המשכיל של בחריין. בבחירות של שנת 2002 הייתה עיסא לאחד האזורים הבודדים בבחריין שלא היו מיוצגים על ידי מפלגה אסלאמית רדיקלית או ימנית, כאשר אבדנבי סלמאן זכה במושב בפרלמנט מטעם עיסא. בבחירות של 2006 הפסידה האקדמאית ד"ר מונירה פחרו (منيرة فخرو) מטעם מפלגת השמאל "ועד" (وعد) בצורה מעוררת מחלוקת לד"ר סלאח עלי מהמפלגה המוסלמית הסונית "אל מנבר".

ב-15 ביולי 2012, עלה באש השוק העירוני ונגרם נזק ליותר מ-450 חנויות. הנזק נאמד בערך של מאות אלפי דינרים בחריינים. עשרות כבאים עמלו במשך חמש שעות כדי להשתלט על הלהבות. לא היו נפגעים אך שני כבאים אושפזו עקב שאיפת עשן. על פי הערכה נחרבו שני שלישים מהשוק. ראש הממשלה של בחריין, ח'ליפה בן סלמאן אאל ח'ליפה, הקים ועדת חקירה לבדיקת האירוע.

אתרים בולטים
------------

עיסא מפורסמת בשוק המסורתי שבה. בעיסא קיימים מרבית בתי הספר הפרטיים שבבחריין כגון בית הספר ההודי, בית הספר ההודי החדש, בית הספר לתרבות פקיסטן, בית הספר הפקיסטני לאורדו, בית ספר "הלב הקדוש", בית הספר הלאומי "אבּן קאולדון", בית הספר באינאן בחריין, בית הספר הבינלאומי "נאסים", בית הספר של "סנט כריסטופר", מרוכזים באזור קטן הכולל גם את קמפוס עיסא של אוניברסיטת בחריין. בעיר נמצא גם בית הספר הלאומי ללימודי נהיגה, הנהלת משרד התעבורה ומשרדים ממשלתיים נוספים כמו משרד החינוך ומשרד המידע, הכולל את רשות השידור הבחריינית לטלוויזיה ולרדיו.

מלבד השוק, האתר הבולט בעיסא הוא אצטדיון הכדורגל הבינלאומי של בחריין. בית הספר הפוליטכני החדש של בחריין נפתח באתר בו שכנה בעבר אוניברסיטת בחריין.

קישורים חיצוניים
----------------

ויקישיתוף מדיה וקבצים בנושא **עיסא** בוויקישיתוף

הערות שוליים
------------

1. ↑  "We've lost everything"
2. ↑  "Top market in Bahrain destroyed in blaze", Trade Arabia. 16 July 2012. Retrieved 16 July 2012.
3. ↑  "Premier Orders Probe Committee", Bahrain News Agency. Retrieved 15 July 2012.
4. ↑  "Bahrain Shopping Souqs", Click Bahrain. Retrieved 15 July 2012.
5. ↑  New Indian School.org
6. ↑  Banyan School
7. ↑  Naseem School
8. ↑  University of Bahrain

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007566980705171
* LCCN: n82061594
* VIAF: 167696990
* WorldCat (עם VIAF): 167696990

 |
**בווריסוכוס** (שם מדעי: ***Boverisuchus***; מילולית: "תנין בוואריה") הוא סוג נכחד של דמוי-תנין שחי בגרמניה ובמערב אמריקה הצפונית במשך האאוקן לפני 50.3 עד 41.2 מיליון שנה מזמננו. 

הסוג תואר בידי החוקר הגרמני אוסקר קון (אנ') וממצאי המאובנים שלו היו דומים לאלה של תנינאי דומה - הפריסטיכאמפסוס, אשר כיום נחשב למוטל בספק עקב מבנה עצמות לא מזוהה מספיק, שאולי השתייך למיני סוג זה. הוא היה קרוב גם לפלנוקרניה שחי באותה צורה.

הבווריסוכוס היה תנינאי מהלך על רגליים ארוכות ביבשה, עם אצבעות דמויות פרסה והוא הגיע לפי הערכות לאורך של 3 מטרים בקירוב. היה לו עור מכוסה אוסטאודרם רך יחסית עם שיניים המזכירות שיני תרופוד, מה שגרם למספר חוקרים להתבלבל בינו לדינוזאור ולהוביל להשערה מוטעה שכמה דינוזאורים שרדו את הכחדת הקרטיקון. הוא היה טורף בעל לסתות דומות לאלה של אליגטור והתאימו ללעיסת טרף בעוצמה גבוהה. ככל הנראה הוא ניזון מיונקים קטנים וזוחלים ביערות של גרמניה ואמריקה הקדומים.

קישורים חיצוניים
----------------

ויקישיתוף מדיה וקבצים בנושא **בווריסוכוס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* GBIF
 |
חצי הכדור המזרחי
**חצי הכדור המזרחי**, הקרוי גם **ההמיספירה המזרחית**, **חצי הכדור האוריינטלי** ו**ההמיספירה האוריינטלית** (באנגלית: **Eastern Hemisphere** ו-**Oriental Hemisphere**), הוא מונח גאוגרפי המתאר את חצי כדור הארץ הממוקם מזרחית למרידיאן הראשי (שחוצה את גריניץ', לונדון, הממלכה המאוחדת) ומערבית לקו אורך 180 (שחוצה בעיקר את האוקיינוס השקט). בנוסף, משתמשים במונח כדי להתייחס לאירואפרסיה ואוקיאניה, בניגוד לחצי הכדור המערבי, שכולל בעיקר את אמריקה הצפונית והדרומית. בנוסף, משתמשים לעיתים במונח זה בהקשר גאופוליטי ותרבותי כשם נרדף לעולם הישן.

גאוגרפיה
--------

העיגול הכמעט-מושלם (כדור הארץ הוא ספרואיד אובלי ששטוח יותר מסביב לקו המשווה) שתוחם את חצאי הכדור המזרחי והמערבי הוא מוסכמה מוחלטת ושרירותית, בניגוד לקו המשווה (קו דמיוני שמקיף את כדור הארץ, במרחק שווה מהקטבים שלו), שמחלק את כדור הארץ לחצי הכדור הדרומי וחצי הכדור הצפוני. המרידיאן הראשי בקו אורך 0° והאנטימרידיאן בקו אורך 180°, הם הגבולות המוסכמים, מאחר שהם מחלקים את קווי האורך המזרחיים ואת קווי האורך המערביים. המוסכמה הזו הוחלטה ב-1884, בועידת המרידיאן הבינלאומית שנערכה בוושינגטון די. סי. ושם אומצו הרעיונות של המהנדס הקנדי סאנדפורד פלמינג לזמן סטנדרטי. ההמיספרות שאושרו לא מקבילות ליבשות מדויקות. חלקים ממערב אירופה, מערב אפריקה, אוקיאניה, וצפון-מזרח רוסיה נמצאים בחצי הכדור המזרחי, כאשר הם מנותקים מהיבשות שיוצרות את אבן הבוחן לרוב המבנים הגאופוליטיים של "המזרח" ו"המערב".

המרכז של חצי הכדור המזרחי ממוקם באוקיינוס ההודי, בהצטלבות של קו המשווה וקו האורך 90° מזרח, 910 ק"מ מערבית לאינדונזיה, ברכס 90 מזרח. האדמה הקרובה ביותר היא האי סימלוואי ב-2°35′N 96°05′E﻿ / ﻿2.583°N 96.083°E﻿ / 2.583; 96.083.

השטח היבשתי של חצי הכדור המזרחי הוא גדול יותר מכל השטח היבשתי של חצי הכדור המערבי והוא כולל מגוון גדול של בתי גידול.

דמוגרפיה
--------

82% מבני האדם (כ-6.29 מיליארד) חיים בחצי הכדור המזרחי, ו-18% (כ-1.38 מיליארד) בחצי הכדור המערבי.

ראו גם
------

* מזרח אנטארקטיקה
* חצי הכדור המערבי

קישורים חיצוניים
----------------

ויקישיתוף מדיה וקבצים בנושא **חצי הכדור המזרחי** בוויקישיתוף
* חצי הכדור המזרחי, באתר אנציקלופדיה בריטניקה (באנגלית)

הערות שוליים
------------

1. ↑  How Much of Humanity is in Your Hemisphere? – Brilliant Maps, brilliantmaps.com (ב־American English)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007567852605171
* LCCN: sh85040608
* NKC: ge928185

 |
**שוטר טוב/שוטר רע**, המכונה גם **תשאול משותף** או **חבר ואויב** היא טקטיקה פסיכולוגית המשמשת במשא ומתן ובתשאול משטרתי. הטקטיקה "שוטר טוב/שוטר רע" מערב צוות של שני חוקרים הנוקטים גישות מנוגדות כלפי נחקר. החוקרים עשויים לראיין את הנחקר לסירוגין או להתעמת עמו במקביל.

הטכניקה
-------

"השוטר הרע" נוקט עמדה אגרסיבית ושלילית כלפי הנחקר ומטיח האשמות בוטות, הערות גנאי, איומים, ובאופן כללי יוצר אנטיפתיה בין הנחקר לבינו. אווירה זו מהווה את הבמה של "השוטר הטוב" שפועל באהדה כלפי הנחקר כדי להיראות תומך ומבין כלפיו. השוטר הטוב יגן גם על הנחקר מפני השוטר הרע. בשלב זה, הנחקר עשוי להרגיש שהוא יכול לשתף פעולה עם השוטר הטוב מתוך אמון או מפחד מהשוטר הרע. לאחר מכן הם עשויים לחפש הגנה אצל השוטר הטוב ולמסור לו מידע שהחוקרים מבקשים להשיג. ניתן גם להפוך את הסדר, השוטר הטוב צובר אמון אצל הנחקר ואילו השוטר הרע סודק את ההיבטים הקשוחים יותר.

לטכניקה זו יש גם חסרונות בכך שהיא ניתנת לזיהוי בקלות וה"שוטר הרע" עלול להרחיק את הנחקר מהאפשרות להוציא ממנו מידע.

ראו גם
------

* שוטר טוב, שוטר רע (סרט)
* שיטת המקל והגזר

הערות שוליים
------------

1. ↑  Susan Brodt & Marla Tuchinsky (במרץ 2000). "Working Together but in Opposition: An Examination of the "Good-Cop/Bad-Cop" Negotiating Team Tactic". *Organizational Behavior and Human Decision Processes*. **81** (2): 155–177. doi:10.1006/obhd.1999.2879. PMID 10706812. `{{cite journal}}`:  (עזרה)
2. ↑  Mark Homan (2010). *Promoting Community Change: Making it Happen in the Real World*. Cengage Learning. ISBN 978-0840031952. נבדק ב-24 בינואר 2015. `{{cite book}}`:  (עזרה)
3. ↑  Roy J. Lewicki & Alexander Hiam (2011). *Mastering Business Negotiation*. John Wiley & Sons. ISBN 978-1118046944. נבדק ב-24 בינואר 2015. `{{cite book}}`:  (עזרה)תחזוקה - ציטוט: שימוש בפרמטר authors (link)
פירוש נוסף ערך זה עוסק בחצי אי באנטארקטיקה. אם התכוונתם למשמעות אחרת, ראו חצי האי יוז.

מפת האי ת'רסטון.
תצלום לוויין של האי ת'רסטון.
**חצי האי יוז** (באנגלית: **Hughes Peninsula**) הוא חצי אי מכוסה קרח, לחופו הצפוני של האי ת'רסטון, בארץ אלזוורת' שבאנטארקטיקה.

חצי האי ממוקם ממערב למפרצון הנרי.

אורכו של חצי האי 33 קילומטרים.

בקצה הצפון-מזרחי של חצי האי יוז, ממוקמת לשון היבשה המכוסה קרח - כף דייוויס.

היסטוריה
--------

### מיפוי חצי האי

חצי האי מופה לראשונה בהתבסס על תצלומי אוויר שצולמו על ידי צי ארצות הברית, במהלך מבצע קפיצה לגובה (מבצע היי ג'אמפ), בקיץ האנטארקטי - בדצמבר 1946.

### מקור השם

שמו של חצי האי ניתן לו על ידי הוועדה המייעצת לשמות אנטארקטיים.

חצי האי נקרא על שם ג'רי יוז (Jerry Hughes), שהיה עוזר צלם, וצילם את האי ת'רסטון מהליקופטרים, במסגרת משלחת חקר ים בלינגהאוזן (Bellingshausen Sea Expedition) של צי ארצות הברית שנערכה במהלך הקיץ האנטארקטי - פברואר 1960.

לקריאה נוספת
------------

• Charles Swithinbank, Richard S. Williams, Jr. Jane G. Ferrigno, Kevin M. Foley, Christine E. Rosanova, and Lina M. Dailide, **COASTAL-CHANGE AND GLACIOLOGICAL MAP OF THE EIGHTS COAST AREA, ANTARCTICA: 1972–2001**, U.S. DEPARTMENT OF THE INTERIOR U.S. GEOLOGICAL SURVEY TO ACCOMPANY MAP I–2600–E

קישורים חיצוניים
----------------

* חצי האי יוז באתר הסקר הגאולוגי של ארצות הברית
* חצי האי יוז באתר הגאזט האנטארקטי המשווה SCAR של ממשלת אוסטרליה
* חצי האי יוז באתר marineregions
* מזג אוויר נוכחי עדכני בחצי האי יוז
	+ נתוני שקיעת/זריחת שמש/ירח עדכניים בחצי האי יוז
	+ תחזית מזג אוויר עדכנית ארוכת טווח עבור חצי האי יוז
	+ נתוני מזג אוויר היסטוריים עבור חצי האי יוז
	+ סטטיסטיקות מזג אוויר עבור חצי האי יוז

הערות שוליים
------------

1. ↑  גאזת השמות האנטארקטיים הרשמי של ארצות הברית
2. 1 2 3 4 5 6 7 8 9 10  מידע גאוגרפי והיסטורי
**כלי מנהלי אתרים** (באנגלית: **Google Search Console**) הוא שירות שמוצע על ידי חברת גוגל ללא עלות עבור מנהלי אתרים, לאיסוף מידע מפורט על הגולשים באתר אינטרנט כולל פירוט של שאילתות שהגולשים מחפשים במנוע חיפוש גוגל. זהו אחד השירותים הנפוצים לאיסוף מידע על האתר לצורך שיפור ביצועי האתר וקידומו בגוגל. כלי מנהלי אתרים יכול להציג שאילתות (מילים שהגולשים באתר חיפשו), שגיאות נפוצות באתר (למשל שגיאה 404), התאמת האתר לטלפונים ניידים, שליחת דפי האתר לאינדקס של גוגל ופעולות חיוניות רבות אחרות המסייעות בניהול ובקידום האתר במנוע חיפוש גוגל.

הוא גם מציג מידע על כמות הופעת דפים שונים של האתר בגוגל, מיקום ממוצע של הדפים בגוגל, פילוח כניסות לאתר לפי מכשירים (נידיים, נייחים, טאבלטים) ופילוח משתמשי האתר לפי מדינות. כדי להתחיל לקבל נתונים על האתר, יש צורך בחיבור הכלי לאתר עצמו. הדרך הפופולרית לחיבור הכלי לאתר היא באמצעות אימות גוגל אנליטיקס או באמצעות כלי נוסף של גוגל תג מנג'ר (Tag Manager). זמן קצר לאחר חיבור GSC לאתר, מנהל האתר יכול לאסוף נתונים.

בעבר Google Search Console נקרא Webmasters Tool.

קישורים חיצוניים
----------------

ויקישיתוף מדיה וקבצים בנושא **כלי מנהלי אתרים** בוויקישיתוף
* אתר האינטרנט הרשמי של Google Search Console
* אתר האינטרנט הרשמי של הבלוג של Google Search Console (באנגלית)
* כלי מנהלי אתרים, ברשת החברתית טוויטר

* כלי מנהלי אתרים, הבלוג הרשמי

|  |  |
| --- | --- |
| בקרת זהויות עריכת הנתון בוויקינתונים | 
* GND: 1127660195

 |

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"כלי מנהלי אתרים"**.
**תמרה נינה ארבור** (באנגלית: **Tamara Nina Arbore**‏; 8 באוקטובר 1889 – 7 במרץ 1942) הייתה ציירת ומאיירת רומנית, ידועה בתמונות טבע דומם.

ביוגרפיה
--------

אביה, זמפיר ואחותה הגדולה, אקטרינה, היו שניהם פעילים פוליטיים ידועים. את שיעורי האמנות הראשונים שלה לקחה מניקולה ורמונט בזמן שלמדה בבתי הספר הציבוריים בבוקרשט. בשנת 1906 נרשמה לאקדמיה לאמנויות יפות במינכן, שם למדה אצל פרידריך פהר ואנג'לו יאנק. לאחר סיום לימודיה נסעה לפריז, שם מצאה משרה בסטודיו של אנרי מאטיס.

עם חזרתה לבוקרשט, קיימה שם את התערוכה האישית הראשונה שלה. יחד עם חברותיה, ססיליה קושיסקו-סטורק ואולגה גרסיאנו, היא הקימה את מה שהיה ידוע בכינוי "גרופ אל סלור טריי דומנה" (קבוצת שלוש גבירות), כמשקל נגד ל"גרופול סלור פטרו "(קבוצה של ארבעה), המורכבת מניקולה טוניצה, פרנסיסק שיראטו, שטפן דימיטרסקו ואוסקר האן. בשנת 1916 הפכה קבוצתה למייסדי איגוד הפסלים והציירות, בחסות משפחת המלוכה הרומנית.

רבים מציוריה נקנו על ידי אלכסנדרו בוגדן-פיטשטי, מבקר, משורר ואספן אמנות ידוע, שכתב רבות על יצירותיה, והשווה אותה לאמנות ביזנטית קלאסית וליצירות הקואטרוצנטו. הוענק לה פרס ראשון בתערוכה הבינלאומית בברצלונה בשנת 1929.

המוניטין שלה הועצם על ידי סדרת תחריטים ואיורים בנושא מודעות חברתית שנעשו למגזין Cuvântul Liber במהלך שנות השלושים. רישומיה הופיעו גם ב"רומניה מוניטור".

בנוסף לציורי הקיר שלה, היא סיפקה קישוטים לכנסיית סנט קונסטנטין ואלנה בקונסטנצה ולכנסיית אליהו התשבי בסינאיה. במשך שנים רבות היא השתתפה בתערוכות שערכה חברת האמנויות היפות בסרביה.

היא הייתה גם מורה ב"אקדמיה לאמנות דקורטיבית ", שנוסדה על ידי מ. ה. מקסי.

לאחר הוצאתה להורג של אחותה בשנת 1937, היא פרשה מהחיים הציבוריים. נראה שמותה היה תוצאה של תאונה.

גלריה
-----

* 
* 
* 
*

קישורים חיצוניים
----------------

ויקישיתוף מדיה וקבצים בנושא **נינה ארבור** בוויקישיתוף

הערות שוליים
------------

1. ↑  Artindex » Arbore Nina, artindex.ro
2. ↑  Nina Arbore (8 octombrie 1889 – 7 martie 1942), pictoriţă şi graficiană româncă, G a b i, My heart to your heart, ‏2011-10-08 (ב־)

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb16560495q (data)
* GND: 131523945
* ISNI: 0000 0000 6689 1206
* LCCN: n2007037279
* ULAN: 500069388
* VIAF: 77449260
* WorldCat: lccn-n2007037279

 |
**כלי נשיפה** הם כלי נגינה אשר מפיקים צליל כאשר נושפים בהם. האוויר הננשף אל תוך הכלי יוצר בו רטט וכך מופק הצליל.

סוגי כלי הנשיפה
---------------

שיעור מוזיקה על חלילית בכיתת בית ספר בגבעת ברנר בתחילת שנות ה-40
כלי הנשיפה נחלקים לשתי קבוצות עיקריות:

* כלי נשיפה ממתכת, בהם: חצוצרה, קורנית, קרן יער, בריטון, טרומבון וטובה.
* כלי נשיפה מעץ, בהם: סקסופון, חליל, קלרינט, אבוב ובסון.

על אף שבעבר כלי נשיפה ממתכת נבנו מפליז וכלי נשיפה מעץ נבנו מעץ, כיום אין להסיק לאיזו מהמשפחות שייך כלי על פי החומר ממנו הוא עשוי, אלא על פי הדרך בה מופק ממנו הצליל. בכלי נשיפה ממתכת מופק הצליל מרטט שפתיו של הנגן. בכלי נשיפה מעץ מופק הצליל באחת משתי דרכים:

1. האוויר שנושף הנגן מרטיט כפיס במבוק המכונה עלה (כמו בקלרינט ואבוב).
2. האוויר שנושף הנגן יוצר מערבולת המרטיטה את האוויר שבכלי (כמו בחליל, חלילית או משרוקית).

סקסופון, לדוגמה, עשוי בדרך כלל מפליז, אך משתייך למשפחת כלי הנשיפה מעץ, מכיוון שהצליל מופק בו על ידי עלה, בדומה לקלרינט. באופן דומה, הסרפנט, כלי נשיפה עתיק, נבנה מעץ אך מקור הצליל בו הוא רטט שפתי הנגן והוא שייך למשפחת כלי המתכת.

בין כלי הנשיפה מחומרים אחרים נמנים קרן האלפים, קונכייה ואוקרינה.

בכלי הנשיפה נעשה גם שימוש נרחב בתזמורת ואף קיימות תזמורות כלי נשיפה.

כיווניות הצליל
--------------

לא תמיד היה כך הדבר, אך כיום נבדלים כלי הנשיפה ממתכת מכלי הנשיפה מעץ בישירות הצליל שלהם. בכלי נשיפה מודרניים ממתכת הצליל בוקע אך ורק מן הפעמון, מכיוון שאין חורים נוספים בצינור. לעומת זאת, כלי נשיפה מעץ מחוררים לכל אורכם, והצליל מתפזר מהם בכיוונים רבים בעצמה לא שווה. צלילם של כלי המתכת המודרניים ישיר מאוד, בעוד שצלילם של כלי העץ אינו ישיר. עובדה זו משמעותית כשמקליטים את הכלי: כלי נשיפה מעץ דורשים לפחות שני מיקרופונים וקשה יותר לתעד את צלילם באופן נאמן בגלל פיזור הצליל.

עם זאת, **אין זה הבדל מהותי בין המשפחות**. כלי נשיפה ממתכת עתיקים כאופיקלייד והסרפנט שהוזכר למעלה מחוררים לאורכם ומתאפיינים בצליל לא כיווני. כמו כן, אין מניעה תאורטית לייצר כלי נשיפה מעץ ללא חורים שצלילו יהיה כיווני, ואף נעשו ניסויים בכלים כאלה על ידי סקסופוניסט הג'אז אדי האריס (Eddie Harris), שחיבר פיה של סקסופון לחצוצרה וטרומבון (כלי שכונה סקסובון). המלחין הסאטירי פ. ד. ק. באך (P. D. Q. Bach) עשה שימוש קומי בשילוב דומה כשהמציא את הטרומבּוּן (Tromboon), כלי נשיפה המשלב פיה של בסון עם גוף של טרומבון.

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **כלי נשיפה** |
| ויקישיתוף תמונות ומדיה בוויקישיתוף: **כלי נשיפה** |

* הסבר באנגלית על אקוסטיקה של כלים שונים וקול האדם. מלווה בהקלטות ואיורים. כלי הנשיפה השונים לקראת תחתית הדף.
* כלי נשיפה, באתר אנציקלופדיה בריטניקה (באנגלית)
* כלי נשיפה, דף שער בספרייה הלאומית

| הסקציות בתזמורת |
| --- |
| סקציות ראשיות | כלי מיתר • כלי נשיפה • כלי הקשה |
| תת-סקציות | כלי קשת  • כלי פריטה • כלי נשיפה מעץ • כלי נשיפה ממתכת |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007558391705171
* GND: 4130897-9
* LCCN: sh85146863
* LNB: 000083391
* MusicBrainz: 77a0f1d3-f9ec-4055-a6e7-24d7258c21f7
* NARA: 10665222
* NDL: 00564867
* NKC: ph119354

 |
**חצי האי קינג** (באנגלית: **King Peninsula**) הוא חצי אי רחב, מכוסה קרח, בארץ אלזוורת' שבאנטארקטיקה.

חצי האי ממוקם מדרום לאי ת'רסטון, ומהווה את חופו הדרומי של מצר פיקוק.

אורכו של חצי האי 200 קילומטרים, ורוחבו 40 קילומטרים.

חצי האי בולט לכיוון מערב, בין מדף הקרח אבוט, ומדף הקרח קוסגרוב, ומגיע עד ים אמונדסן.

היסטוריה
--------

### גילוי ומיפוי חצי האי

חצי האי צולם מהאוויר על ידי צי ארצות הברית במסגרת מבצע קפיצה לגובה בין השנים 1946–1947.

בעת מיפויו לא היה ברור אם מדור באי ארוך, או בחצי אי.

בתצלומים נוספים שצולמו על ידי צי ארצות הברית בשנת 1966 ניתן לראות כי מדובר בחצי אי, אולם באותה שנה ועדת השמות הגאוגרפיים של ארצות הברית (US Board on Geographic Names) פרסמה שמדובר באי.

### מקור השם

שמו של חצי האי ניתן לו על ידי הוועדה המייעצת לשמות אנטארקטיים.

חצי האי נקרא על שמו של אדמירל ארנסט ג'י. קינג (Ernest J. King) מצי ארצות הברית, שהיה ראש מטה המבצעים של הצי בשנים 1942–1945, ואשר אישר את עבודות ההכנה שנדרשו לצורך מבצע קפיצה לגובה.

קישורים חיצוניים
----------------

* חצי האי קינג באתר הסקר הגאולוגי של ארצות הברית
* חצי האי קינג באתר הגאזט האנטארקטי המשווה SCAR של ממשלת אוסטרליה

הערות שוליים
------------

1. 1 2  גאזט השמות האנטארקטיים הרשמי של ארצות הברית
2. 1 2 3 4 5 6 7 8 9  מידע גאוגרפי והיסטורי
**נינה פטקוביץ'** (במונטנגרית: **Нина Петковић**; נולדה ב-10 באפריל 1981) היא זמרת, מוזיקאית, מתופפת ואישיות טלוויזיונית מונטנגרית. פטקוביץ' פרצה לתודעה במדינות הבלקן בעקבות השתתפותה בתוכנית הטלוויזיה "Operacija Trijumf", הגרסה הבלקנית לתוכנית הספרדית "Operacion Triunfo".

ביוגרפיה
--------

### חייה האישיים

נינה פטקוביץ' נולדה בקוטור שבמונטנגרו וגדלה בעיר הסמוכה, טיווט, בת לאב נוצרי רומי-קתולי ולאם נוצרייה אורתודוקסית. פטקוביץ' גילתה את תשוקתה למוזיקה בגיל צעיר ועוד לפני שהשתתפה בתוכנית הטלוויזיה "Operacija Trijumf" היא השתתפה במגוון פסטיבלים במונטנגרו ובסרביה. פטקוביץ' הקימה בגיל צעיר להקה בשם "Dan Poslije".

פטקוביץ' מעריצה את רוג'ר ווטרס, אלאניס מוריסט והזמר הסרבי אוליבר מנדיץ' ורואה בהם השראה. פטקוביץ' נמצאת בקשר חברות עם משתתפים אחרים בתוכנית Operacija Trijumf ובקשר זוגי עם חבר בלהקתה שלה "Dan Poslije".

### קריירה

התוכנית "Operacija Trijumf" עלתה לאוויר ב-29 בספטמבר 2008. פטקוביץ' הייתה המתמודדת היחידה ממונטנגרו והייתה מאחוריה תמיכה עממית מונטנגרית. פטקוביץ' הגיעה לגמר התוכנית וסיימה בו במקום הרביעי, כשהיא מודחת בסיבוב הראשון. במהלך התוכנית ביצעה פטקוביץ' דואטים עם זמרים בלקניים מפורסמים כגון ז'ליקו יוקסימוביץ'. מיד לאחר התוכנית, בשנת 2009, הוציאה פטקוביץ' שיר יחד עם משתתפת אחרת בתוכנית, סוניה בקיץ', ועוד שני סינגלים מאוחר יותר באותה השנה.

פטקוביץ' ניסתה לייצג את מדינתה באירוויזיון פעמיים - ב-2018 עם השיר "Disem" (נושמת) איתו הגיעה למקום החמישי בקדם המונטנגרי, וב-2019 עם השיר "Uzmi ili ostavi" איתו הגיעה למקום הרביעי בקדם המונטנגרי. עוד ב-2009 הצהירה פטקוביץ' על רצונה לייצג את מדינתה באירוויזיון; היא התקבלה לקדם המונטנגרי של 2009 שבסופו של דבר בוטל כשאנדריאה דמירוביץ' נבחרה בבחירה פנימית לייצג את מדינתה באירוויזיון 2009 במוסקבה שברוסיה.

קישורים חיצוניים
----------------

* נינה פטקוביץ', ברשת החברתית פייסבוק
* נינה פטקוביץ', ברשת החברתית אינסטגרם
* Nina Petković at MySpace
* Nina Petković, נינה פטקוביץ' באתר הרשמי של Operacija Trijumf

הערות שוליים
------------

1. ↑

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"נינה פטקוביץ'"**.
**אנריקה קוֹיַאר מוֹנְטֶרוּבִאוֹ** (בספרדית: **Enrique Collar Monterrubio**; נולד ב-2 בנובמבר 1934) הוא כדורגלן עבר ספרדי, ששיחק בעמדות הקיצוני והחלוץ. קויאר נחשב משחקניה הבולטים ביותר של קבוצת אתלטיקו מדריד בכל הזמנים.

קריירת קבוצות
-------------

קויאר שיחק במחלקת הנוער של "אימפריאל" המקומית, ולאחר מכן הצטרף למחלקת הנוער של הקבוצה ממדריד "פנייה נוריט". לאחר שנצפה על ידי סקאוט של קבוצת אתלטיקו מדריד, בשנת 1949, הצטרף קויאר למחלקת הנוער של הקבוצה. בשנת 1952, לאחר 3 עונות במחלקת הנוער, הושאל קויאר לעונה לקבוצת קדיס מהליגה השלישית, וסייע לה לסיים באותה עונה במקום ה-3 בליגה.

בשנת 1953 חזר קויאר לאתלטיקו. קויאר ערך את הופעת הבכורה שלו בלה ליגה בתאריך ה-13 בספטמבר, בהפסד קבוצתו בתוצאה 1–3 נגד אספניול. באותה עונה שיחק קויאר בסך הכל שלושה משחקי ליגה. עם תחילת עונת 1954/1955 הושאל קויאר לקבוצת ריאל מורסיה, ששיחקה באותה העת בליגת המשנה. הוא שיחק 11 משחקים בחצי עונה, ולאחר מכן חזר לאתלטיקו, בתקווה לקבל דקות משחק. בעונה שלאחר מכן כבר הפך קויאר לשחקן מוביל בהרכב הקבוצה.

בעונת 1959/1960 זכה קויאר עם אתלטיקו בגביע המלך הספרדי, שהיה הגביע הראשון של הקבוצה. בעונה שלאחר מכן זכתה הקבוצה פעם נוספת בתואר. בעונת 1961/1962 זכתה אתלטיקו בתואר האירופי הראשון שלה, בגביע אירופה למחזיקות גביע.

קויאר זכה עם אתלטיקו בגביע פעם נוספת בעונת 1964/1965, ועונה לאחר מכן כבר זכה באליפות ספרד.

באתלטיקו שיחק קויאר 16 עונות, ולזכותו מספר ההופעות השני הגבוה ביותר בקבוצה בכל הזמנים, עם 470 הופעות בכל המסגרות, ביניהן 353 הופעות בליגה. בנוסף הבקיע קויאר 105 שערים בכל המסגרות, ו-72 בליגה.

בתקופתו באתלטיקו נחשב קויאר לאחד השחקנים הטובים ביותר, והוביל יחד עם חואקין פיירו, שיצרו יחד את חוליית ההתקפה, בין הטובות ביותר שידעה הקבוצה. בנוסף, יחד עם הקשרים מיגל ג'ונס ואדלרדו רודריגס, המשיך קויאר להיות שחקן משפיע במועדון עד לעזיבתו לולנסיה.

קויאר כבש את השער ה-9 במשחק של אתלטיקו נגד הרקולס אליקנטה בעונת 1955/1956. המשחק נגמר בניצחון 0–9 לאתלטיקו והיה הניצחון בהפרש הגבוה ביותר שניצחה אתלטיקו אי פעם.

בשנת 1969 עבר קויאר לולנסיה, ולאחר עונה אחת במדי הקבוצה פרש קויאר ממשחק פעיל.

לאחר פרישתו ממשחק פעיל הצטרף קויאר לדירקטוריון במועדון אתלטיקו מדריד.

נבחרת לאומית
------------

הופעת הבכורה של קויאר במדים הלאומיים הייתה ב-19 ביוני 1955, במשחק ידידות נגד שווייץ. במשחק זה הבקיע קויאר גם את שער הבכורה בנבחרת. קויאר השתתף עם נבחרת ספרד במונדיאל 1962 בצ'ילה, כאשר המשחק היחיד בו לקח חלק היה המשחק נגד ברזיל.

לזכות קויאר 16 הופעות ו-4 שערים במדים נבחרת ספרד.

תארים
-----

### אתלטיקו מדריד

* אליפות ספרד: 1965/1966
* גביע המלך הספרדי: 1959/1960, 1960/1961, 1964/1965
* גביע אירופה למחזיקות גביע: 1961/1962

קישורים חיצוניים
----------------

ויקישיתוף מדיה וקבצים בנושא **אנריקה קויאר** בוויקישיתוף

* פרופיל, באתר Transfermarkt
* פרופיל, באתר BDFutbol
* פרופיל, באתר National Football Teams

| **נבחרת ספרד – מונדיאל 1962** |
| --- |
| 1 ארקיסטאין • 
2 סדורני • 
3 כרמלו • 
4 קויאר • 
5 דל סול • 
6 די סטפנו • 
7 אצ'ברייה • 
8 גאראי • 
9 חנטו • 
10 גראסיה • 
11 ריבייה • 
12 פיירו •
13 פצ'ין • 
14 פושקש •
15 מרטינס •
16 רייחה •
17 רודרי •
18 אדלרדו •
19 סנטמריה •
20 סגרה •
21 לואיס סוארס •
22 ורז'ס •
מאמן: הררה | ספרדספרד |
**ראלי יפן** הוא מרוץ ראלי המתקיים כחלק מאליפות העולם בראלי ונערך באי הוקאידו, האי השני בגודלו ביפן. המרוץ התקיים לראשונה בשנת 2004 והתקיים עד לשנת 2010, עם הפסקה של שנה אחת. הוא צפוי לשוב לאליפות בעונת 2022.

היסטוריה
--------

ראלי הוקאידו התקיים לראשונה בשנת 2002 כחלק מאליפות אסיה-פסיפיק בראלי בצפון האי הוקאידו. אחרי שנתיים שינה המרוץ את שמו לראלי יפן והצטרף המרוץ לסבב המרוצים באליפות העולם בראלי. פטר סולברג ניצח את מרוץ הבכורה. בשנת 2005 שב ראלי הוקאידו להתקיים כחלק מאליפות אסיה-פסיפיק, בעוד ראלי יפן המשיך להיות חלק מאליפות העולם. לקראת עונת 2008 עבר המרוץ מאזור העיר אוביהירו אל אזור סאפורו, בירת מחוז הוקאידו והעיר החמישית בגודלה ביפן. המרוץ כללה 29 סטייג'ים, כולל חמישה סטייג'ים שנערכו באצטדיון סאפורו דום(אנ'). בשנת 2009 לא התקיים המרוץ, שנה לאחר מכן חזר לסבב המרוצים לשנה נוספת לפני שהוצא שוב מהסבב.

המרוץ היה צפוי לחזור לסבב בעונת 2020 ואמור היה להתקיים באזור העיר נגויה. התפרצות מגפת הקורונה הביאה לביטול המרוץ באותה שנה ובשנה שלאחריה וחזרתו נדחתה לעונת 2022.

רשימת המנצחים
-------------

מיקו הירבונן במהלך ראלי יפן (2007).

| עונה | נהג | מכונית |
| --- | --- | --- |
| 2004 | נורווגיהנורווגיה פטר סולברג | יפןיפן סובארו אימפרזה WRC |
| 2005 | פינלנדפינלנד מרקוס גרונהולם | צרפתצרפת פז'ו 307 WRC |
| 2006 | צרפתצרפת סבסטיאן לב | צרפתצרפת סיטרואן קסארה WRC |
| 2007 | פינלנדפינלנד מיקו הירבונן | בריטניהבריטניה פורד פוקוס RS WRC |
| 2008 | פינלנדפינלנד מיקו הירבונן | בריטניהבריטניה פורד פוקוס RS WRC |
| 2010 | צרפתצרפת סבסטיאן אוז'ייה | צרפתצרפת סיטרואן C4 WRC |

קישורים חיצוניים
----------------

ויקישיתוף מדיה וקבצים בנושא **ראלי יפן** בוויקישיתוף
* 

* אתר האינטרנט הרשמי של ראלי יפן (באנגלית)

* אתר האינטרנט הרשמי של ראלי יפן (באנגלית וביפנית)
* ראלי יפן, ברשת החברתית פייסבוק

* ראלי יפן, ברשת החברתית טוויטר

* ראלי יפן, ברשת החברתית אינסטגרם

* ראלי יפן, סרטונים בערוץ היוטיוב

הערות שוליים
------------

1. ↑  Japan returns to WRC fore, WRC.com, 27 September 2019
2. ↑  WRC. "World Rally Championship – Rallies". אורכב מ-המקור ב-2008-06-05. נבדק ב-2008-07-27.
3. ↑  WRC. "World Rally Championship – Rallies". אורכב מ-המקור ב-2008-02-14. נבדק ב-2008-07-27.
4. ↑  WRC. "World Rally Championship – Rallies". אורכב מ-המקור ב-2008-06-06. נבדק ב-2008-07-27.
5. ↑  WRC. "World Rally Championship – Rallies". אורכב מ-המקור ב-2008-11-12. נבדק ב-2008-11-03.
**נאוס** או **ζ בירכתי הספינה** (**ζ Puppis**) הוא על-ענק כחול והכוכב הבהיר ביותר בקבוצת הכוכבים ירכתי הספינה. במרחק 1,400 שנות אור מהשמש ובעל סיווג ספקטרלי O5Ia, נאוס הוא כוכב חם מאוד ואחד הכוכבים היחידים מטיפוס O שניתן לראות בעין בלתי מזוינת. משמעות השם ביוונית היא 'ספינה'. שם נוסף של הכוכב, בערבית, הוא סוהייל הדר - "הכוכב הבהיר של הקרקע".

כללי
----

במושגים של בהירות מוחלטת, נאוס הוא אחד הכוכבים הבהירים בשביל החלב. בתחום הנראה הוא בהיר פי 21,000 מהשמש, אך מכיוון שצבעו כחול, מרבית הקרינה האלקטרו־מגנטית שלו בתחום העל-סגול, ועוצמת הארתו הכוללת היא פי 790,000 מזו של השמש. כוכבים כחולים בדרך־כלל אינם גדולים מאוד ונאוס אינו יוצא דופן, עם רדיוס של 'רק' פי 20 מהשמש.

על־פי מדידות מהירות של הכוכב, מסלול תנועתו שוחזר לאחור לענן מולקולרי בקבוצת הכוכבים נבל, בו מעריכים שהוא נוצר לפני כארבעה מיליון שנה. מאז נדד נאוס יותר מ-400 שנות אור, ולכן הוא מהווה דוגמה לכוכב בורח. לפי מהירות הכוכב וידיעת אזור היווצרותו, ניתן להעריך את מרחקו בדיוק גבוה בהרבה משידוע לגבי דנב, לדוגמה.

ב-1995 נמדדה לנאוס מהירות סיבוב של כ-211 קמ"ש (בקו המשווה). מהירות זו גבוהה באופן חריג, תכונה אשר כנראה מאפיינת כוכבים נמלטים מטיפוס O, כמו גם נוכחות גבוהה יחסית של הליום וחנקן על פני הכוכב.

המחשת בהירות
------------

* אם היה מרחקו של נאוס מהשמש כשל סיריוס (8.6 שנות אור), הוא היה מטיל צללים על כדור הארץ, עם בהירות נראית של 9-, קרוב לבהירות של רבע ירח.
* אם היה מחליף את השמש, הייתה הטמפרטורה על כדור־הארץ כ-6,100 קלווין, וכוכב הלכת היה מתאדה.
* כדי לראות את נאוס קורן בעוצמה השווה לזו של השמש על כדור־הארץ (בהירות נראית 26.8-), כוכב לכת צריך להיות במרחק של כ-450 יחידות אסטרונומיות ממנו, פי 11 ממרחק פלוטו מהשמש.

עתיד הכוכב
----------

תוך כמה מאות אלפי שנים, צפוי נאוס להתחיל להתקרר. בתהליך ההתקררות הוא יעבור דרך רוב הסיווגים הספקטרליים - B, A, F, G, K ולבסוף M, אז מרבית הקרינה של הכוכב תהיה בתחום הנראה והוא יראה על כדור־הארץ כאחד הכוכבים הבהירים בשמי הלילה. בעוד שני מיליון שנה, נאוס צפוי להפוך לעל-ענק אדום מטיפוס M5, גדול פי 100 מגודלו הנוכחי, ובסופו של דבר להתפוצץ כהיפרנובה כה עוצמתית ובהירה שגם במרחק של 1,400 שנות אור תיראה בהירה יותר מירח מלא. במרכז המערכת ייווצר חור שחור והחומר שייזרק מהכוכב בפיצוץ יתפזר ויהיה לערפילית אשר תוכל להפוך לאזור יצירת כוכבים חדשים.

אחר
---

ב-1896 אדוארד פיקרינג תיעד קווים ספקטרליים מסתוריים מהכוכב, אשר התאימו לנוסחת רידברג אם מציבים בה חצאי שלמים, במקום מספרים שלמים. מאוחר יותר נמצא כי מקור הקווים הוא בהליום מיונן.

| הכוכבים הבולטים בקבוצת ירכתי הספינה |
| --- |
| 

|  |  |
| --- | --- |
| ζ (נאוס) • π‏ • ρ (טוראיס) • τ |  |

 |

קישורים חיצוניים
----------------

* נאוס, בבסיס הנתונים SIMBAD לגרמי שמיים אסטרונומיים
**ראלף פאהרמן** (בגרמנית: **Ralf Fährmann**; נולד ב-27 בספטמבר 1988 בקרל-מרקס-שטאדט שבגרמניה המזרחית) הוא כדורגלן גרמני המשחק בעמדת השוער בשאלקה 04.

קריירת מועדונים
---------------

### שאלקה 04

פאהרמן נולד בקרל-מרקס-שטאדט שבגרמניה המזרחית. בצעירותו שיחק במחלקות הנוער של המועדונים המקומיים פורטונה קמניץ וקמניצר, ובשנת 2003 עבר למחלקת הנוער של שאלקה 04. ב-13 בספטמבר 2008 ערך פאהרמן את הופעת הבכורה שלו בבונדסליגה, כששיחק 90 דקות בתיקו 3-3 נגד בורוסיה דורטמונד במסגרת המחזור הרביעי. בהמשך העונה ערך פאהרמן שתי הופעות ליגה נוספות.

### איינטרכט פרנקפורט

בסוף עונת 2008/2009 עבר פאהרמן לאיינטרכט פרנקפורט מהבונדסליגה וחתם על חוזה עד ל-30 ביוני 2012. ב-6 בנובמבר 2009 ערך פאהרמן את הופעת הבכורה שלו במועדון, כששיחק 90 דקות בהפסד 0–4 לבאייר לברקוזן במסגרת המחזור ה-12 בליגה. בהמשך העונה הוא ערך 2 הופעות ליגה נוספות, ובעונת 2010/2011 ערך 15 הופעות ליגה נוספות.

### החזרה לשאלקה 04

לקראת עונת 2011/2012 חזר פאהרמן לשאלקה 04 בשל מכירתו של מנואל נוייר לבאיירן מינכן. במשחק הסופר קאפ הגרמני לשנת 2011 נבחר פאהרמן לאיש המשחק. בתום 90 דקות תוצאת המשחק הייתה 0-0, מה שהוביל לדו-קרב בעיטות עונשין. פאהרמן עצר שתי בעיטות, אחת מרגלי קווין גרוסקרויץ ואחת מרגלי איבן פרישיץ', ובתום הבעיטות זכתה שאלקה 04 בתואר בפעם הראשונה בהיסטורית המועדון.

בתחילת עונת 2013/2014 היווה פאהרמן שוער שני לטימו הילדברנד. בשל פציעתו של הילדברנד חזר פאהרמן להיות השוער הראשון של הקבוצה, ובשל הופעותיו המרשימות נשאר בתפקיד עד לסיום העונה. ב-4 במאי 2014 הודיעה שאלקה 04 כי פאהרמן האריך את חוזהו במועדון עד ל-30 ביוני 2019.

ב-5 ביולי 2019 הושאל פאהרמן לנוריץ' סיטי מהפרמייר ליג לעונה אחת.

במשחק הפתיחה של עונת 2020/2021, עמד פאהרמן בשערה של שאלקה 04 נגד באיירן מינכן, משחק אשר ניצחה באיירן מינכן בתוצאה 0–8.

תארים
-----

שאלקה 04
* הסופר קאפ הגרמני (1): 2011

קישורים חיצוניים
----------------

ויקישיתוף מדיה וקבצים בנושא **ראלף פאהרמן** בוויקישיתוף
* ראלף פאהרמן, ברשת החברתית אינסטגרם
* פרופיל, באתר Transfermarkt
* פרופיל, באתר Fussballdaten.de (בגרמנית)
* פרופיל, באתר Soccerway
* פרופיל, באתר WorldFootball.net
* פרופיל, באתר FootballDatabase.eu
**נקג'ימה B5N** (כינוי בעלות הברית למטוס היה **קייט** (Kate)) היה מפציץ הטורפדו העיקרי בשירות הצי הקיסרי היפני שהמריא מנושאות מטוסים במלחמת העולם השנייה, והוא לקח חלק ברוב פעולותיו המבצעיות של הצי הקיסרי.

אף על פי שעלה בביצועיו על מקביליו בקרב בעלות הברית, TBD דבסטייטור, פיירי סורדפיש, ופיירי אלבקור, הפך ה-B5N למיושן כבר ב-1941. למרות זאת, פעל המפציץ לאורך כל המלחמה, וזאת בשל עיכובים בפיתוח דגמים מתקדמים יותר. בתחילת המערכה באסיה ובאוקיינוס השקט הגיעו מפציצי הטורפדו להישגים מרשימים, בעיקר בהתקפה על פרל הארבור, בקרב ים האלמוגים, בקרב מידוויי, ובקרב איי סנטה קרוז.

תכנון ופיתוח
------------

את ה-B5N פיתח קצוגי נקמורה, בהתאם לדרישות הצי הקיסרי ב-1935, לבניית מפציץ טורפדו שיחליף את המפציצים המיושנים. האב טיפוס הראשון המריא ב-1937, ותוך זמן קצר נכנס לייצור המוני עבור הצי, וזכה לכינוי הרשמי **מפציץ נושאת מטוסים סוג 97**.

היסטוריה מבצעית
---------------

הפעילות המבצעית הראשונת של מפציצי B5N הייתה במלחמת סין–יפן השנייה, במהלכה נחשפו מספר חסרונות במטוס, בעיקר המחסור במיגון עבור הצוות ועבור מכלי הדלק. הצי, שלא רצה להוסיף את משקל המיגון, הורה להגביר את מהירות המפציץ כדי שיוכל לחמוק ממטוסי קרב של האויב. דגמי ה-B5N2, שיצורם החל ב-1939, צוידו במנוע חזק יותר, וכן נערכו מספר שיפורים לגוף המטוס, אך המפציץ נותר פגיע כשהיה. 

למרות זאת, בחר הצי הקיסרי להשתמש ב-B5N2 בהתקפה על פרל הארבור, וכן בקרבות מכריעים נוספים, כגון קרב ים האלמוגים וקרב מידוויי. למפציצי טורפדו אלה מיוחסים טיבוע נושאות המטוסים האמריקניות לקסינגטון והורנט, ופגיעה ביורקטאון, שהובילה לטיבועה.

בסופו של דבר החליף הנקג'ימה B6N את ה-B5N בתור מפציץ הטורפדו של הצי הקיסרי, והאחרון עבר לשמש כמטוס אימונים וללוחמה נגד צוללות. בעת המערכה בפיליפינים ב-1944, שימשו מפציצי B5N לתקיפת הכוחות הימיים של הצי האמריקני מבסיסים יבשתיים, אך ספגו אבדות רבות, ובשנה האחרונה של המלחמה החל הצי הקיסרי להשתמש במטוסים אלה למשימות קמיקזה.

קישורים חיצוניים
----------------

ויקישיתוף מדיה וקבצים בנושא **נקג'ימה B5N** בוויקישיתוף

* Joao Paulo Julião Matsuura, combinedfleet.com - Nakajima B5N